Mustarinda-seura

Mustarinda-seura on suomalainen taiteellis-tieteellinen voittoa tavoittelematon yhdistys. Vuonna 2010 toimintansa aloittanut Mustarinda-seura vaalii luonnon ja kulttuurin monimuotoisuutta tuomalla yhteen taiteen, tieteen ja järjestöelämän toimijoita keskusteluihin, seminaareihin, näyttelyihin ja tapahtumiin. Seuran tavoitteena on luoda edellytyksiä uusien ajattelumallien ja yhteistyötapojen syntymiselle. Mustarinda-seura on ideologisesti sitoutumaton.

Seuran perustamisen lähtökohtana on ollut havainto niin ekologisen kuin kulttuurisenkin diversiteetin maailmanlaajuisesta kapenemisesta.

Mustarinda-seura toimii pääsääntöisesti Mustarinda-talossa Hyrynsalmella, Paljakan vaaran laella. Alueellisen toiminnan lisäksi seura osallistuu myös kansallisiin ja kansainvälisiin hankkeisiin.

Nimi 

Yhdistyksen nimeksi tuli Mustarinda-seura ympäröivän vaaranharjanteen vanhan karttanimen mukaan. Myös Kolin vaara on aiemmin tunnettu Mustarindana, karhujumaluuden sekä vainajien ja henkiolentojen kukkulana.

Lähteet
Mustarinda-seuran kotisivut

Viitteet

Aiheesta muualla
 (Arkistolinkki)
Kainuun kulttuuri-info

Suomalaiset taideyhdistykset
Luonnonsuojelu Suomessa
Taiteilijaresidenssit
Hyrynsalmi